Document ID: 32000D0173

KOMISSION PÄÄTÖS,
tehty 16 päivänä helmikuuta 2000,
Saksassa hyväksyttyjä kalanviljelytiloja koskevan luettelon vahvistamisesta tehdyn päätöksen 95/124/EY muuttamisesta
(tiedoksiannettu numerolla K(2000) 378)
(ETA:n kannalta merkityksellinen teksti)
(2000/173/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan,
sekä katsoo seuraavaa:
(1) Jäsenvaltiot voivat saada tarttuvan vertamuodostavan kudoksen kuolion (IHN) ja kirjolohen verenvuotoseptikemian (VHS) osalta hyväksymättömillä alueilla sijaitseville kalanviljelytiloille IHN:stä ja VHS:tä vapaan hyväksytyn kalanviljelytilan aseman.
(2) Saksassa hyväksyttyjen kalanviljelytilojen luettelo vahvistetaan komission päätöksessä 95/124/EY(3), sellaisena kuin se on viimeksi muutettuna päätöksellä 1999/521/EY(4).
(3) Saksa on 17 päivänä syyskuuta 1999 päivätyllä kirjeellä toimittanut komissiolle perusteet IHN:n ja VHS:n osalta hyväksymättömällä alueella sijaitsevan hyväksytyn kalanviljelytilan aseman myöntämiseksi eräille Niedersachsenissa ja Baden-Württembergissä sijaitseville kalanvilelytiloille, sekä kansalliset säännökset, jotka takaavat hyväksytyn aseman ylläpitoa koskevien sääntöjen noudattamisen.
(4) Komissio ja jäsenvaltiot ovat tutkineet Saksan toimittamat perusteet kunkin tilan osalta.
(5) Tästä tutkinnasta käy ilmi, että kyseiset tilat täyttävät kaikki direktiivin 91/67/ETY 6 artiklassa säädetyt vaatimukset.
(6) Sen vuoksi näille tiloille voidaan myöntää hyväksymättömällä alueella sijaitsevan hyväksytyn tilan asema.
(7) Kyseiset tilat olisi lisättävä luetteloon jo hyväksytyistä kalanviljelytiloista.
(8) Saksa ilmoitti 15 päivänä syyskuuta 1999 päivätyllä kirjeellä komissiolle, että Thüringenissä sijaitseva Hattop-niminen tila, joka mainitaan päätöksen 95/124/EY liitteessä, on lopettanut toimintansa.
(9) Tämä tila olisi sen vuoksi poistettava hyväksyttyjen tilojen luettelosta.
(10) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 95/124/ETY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä helmikuuta 2000.

Labels: 12
0
18
6